Hvilken politik skal Danmark føre, når det gælder udlændinge, flygtninge og integration. Det spørgsmål splitter danskerne og meningerne bliver trukket hårdere og hårdere op, som tiden går.

Vi har spurgt to af dem, der er allermest uenige på området om hvad de mener der skal gøres anderledes.

Enhedslistens udlændinge- og integrationsordfører Johanne Schmidt-Nielsen og Pernille Vermund, der er partiformand for Nye Borgerlige, som i øjeblikket samler underskrifter ind, så partiet kan stille op til næste folketingsvalg.

Læs også : VIDEO Johanne Schmidt-Nielsen: Jeg er glad for at have været en sten i skoen

- Hvis ikke man kan lade være med at voldtage kvinder, stikke folk ned, eller begå anden form for kriminalitet, så mener vi ikke, at man er hverken tro eller loyal over for det danske samfund, lyder det fra Pernille Vermund.

Johanne Schmidt-Nielsen fokuserer derimod på helt andre værdier:

- Den aller vigtigste nøgle til at få integrationen til at fungere, ligger i mødet med naboen og mødet med andre, siger hun.